KOMISSION ASETUS (EY) N:o 538/94,
annettu 10 päivänä maaliskuuta 1994,
tiettyjen ecuina vahvistettujen ja hallinnollisten valuuttakurssitarkistusten seurauksena alentuneiden hintojen ja määrien määrittämisestä kuivarehualalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1), sellaisena kuin se on muutettuna asetuksella (EY) N:o 3528/93(2), ja erityisesti sen 9 artiklan 1 kohdan,
ottaa huomioon hallinnollisten valuuttakurssitarkistusten seurauksena muutettavien ecuina vahvistettavien hintojen ja määrien määrittämisestä 28 päivänä joulukuuta 1992 annetun komission asetuksen (ETY) N:o 3824/92(3), sellaisena kuin se on viimeksi muutettuna asetuksella (ETY) N:o 1663/93(4), ja erityisesti sen 1 artiklan,
sekä katsoo, että
komission asetuksessa (ETY) N:o 3824/92 vahvistetaan luettelo ecuina vahvistetuista hinnoista ja määristä, jotka jaetaan komission asetuksessa (ETY) N:o 537/93(5), sellaisena kuin se on muutettuna asetuksella (ETY) N:o 1331/93(6), vahvistetulla kertoimella 1,000426; siinä säädetään tästä seuraavien hintojen ja määrien täsmentämisestä kunkin kyseisen alan osalta; näin muutettuja hintoja ja määriä olisi sovellettava markkinointivuoden 1994/1995 alusta; lisäksi olisi mukautettava kohdehintaa kuivarehualalla sekä lämpökuivattujen ja muulla tavoin kuivattujen rehujen tukien välistä erotusta, ja
neuvoston asetuksessa (ETY) N:o 1288/93(7) vahvistetaan kohdehinta kuivarehualalla markkinointivuosiksi 1993/1994 ja 1994/1995,
komission asetuksen (ETY) N:o 1528/78(8), sellaisena kuin se on viimeksi muutettuna asetuksella (ETY) N:o 1069/93(9), 4 artiklassa vahvistetaan erotusmäärä lämpökuivattujen ja muulla tavoin kuivattujen rehujen välillä,
tässä asetuksessa säädetyt toimenpiteet ovat kuivarehualan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 1288/93 1 artiklassa tarkoitetuksi kuivarehujen kohdehinnaksi, jota alennetaan asetuksen (ETY) N:o 3824/92 1 artiklan mukaisesti, vahvistetaan 176,29 ecua tonnilta.
2 Asetuksen (ETY) N:o 1528/78 4 artiklassa tarkoitettu lämpökuivattujen ja muulla tavoin kuivattujen rehujen tukien väliseksi erotukseksi, jota alennetaan asetuksen (ETY) N:o 3824/92 mukaisesti, vahvistetaan 24,68 ecua tonnilta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä toukokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä maaliskuuta 1994.